Test 1

**Testperson:**

Mand, slutningen af 20’erne

**Observationer:**

Testpersonen var hurtig til at opfatte filterfunktionen på overblikskortet og trykke sig ind på informationsvinduerne på selve kortet via ikonerne. Testpersonen fandt og trykkede sig dernæst hurtigt videre til de andre sider i systemet, hvor hverken oversigtslisten og eventkalenderen ikke gav testpersonen nogle problemer med hensyn til usability. Det eneste testpersonen ikke fandt, var zoomfunktionen.

**Kritikpunkter fra testpersonen:**

- Der måtte gerne være en hjælpefunktion på forsiden (overblikskort), der fortæller, hvad funktioner systemet har, og hvordan de udnyttes. Dette kunne gøres enten ved en pop-up vindue, lige så snart du ankommer til overblikskortet, eller ved hjælp af en smiley (lidt a la den man finder i Word), der kan fortælle om de forskellige sider, når man trykker på den. Et alternativ kunne være en stemme, der forklarer meget kort (5-10 sekunder) om hver sides funktioner.

- Filterfunktionen måtte godt have en mere klar indikationssystem, med et større flueben, med en evt. grøn farve og et stort rødt X, der markerer, at en kategori er fravalgt. I denne sammenhæng mener testpersonen også, at der kunne komme en animation af ikonerne på kortet, der disse vælges, for derved at gøre brugeren mere opmærksom på, hvor de nye ikoner kan findes.

- Titlen på siden med overblikskortet burde have et andet navn. Her foreslår testpersonen ’interessepunkter’.

- Baggrunden (det blomstrede mønster i boksen til højre) virker desuden også forstyrrende på testpersonen.

- Der skal være et minimum af menuer, det vil sige, at overblikskortet og oversigtslisten godt kunne kombineres.

- På forsiden (side 13) kunne der godt være en slags nyhedsboks, der kunne præsentere upcoming events, som linkes til selve eventkalenderen. Desuden mener testpersonen, at rabatter samtidigt kan nævnes, for at opnå en større effekt.

Test 2

**Testperson:**

Mand og kvinde, start 60’erne og slut 50’erne

**Observationer:**

Testpersonerne troede, at der ville komme en liste frem med museer, hvis de trykkede på museumsikonet ude i filterfunktionen, men fandt frem til museumsikonet ude i kortet lige bagefter. De havde ingen problemer med at finde rundt i informationsvinduerne, hvor de fik trykket sig videre til billeder, videoer og kommentarer.

I eventkalenderen trykkede de først på selve dagen (dags dato den gang), men fandt ud af lidt senere at trykke på aktivitetsikonet. Her blev der ikke trykket på kortlinket (ved siden af overskriften) i eventbeskrivelsen.

**Kritikpunkter fra testpersonen:**

- Testpersonerne mener, der mangler et link til forsiden (hvor der her menes overblikskortet).

- Filtersystemet skal gøres mere tydeligt, men testpersonerne så helst, at det blev kombineret med overblikskortet, idet de hellere så, at der kom en liste op, når de trykker på et ikon i selve filterfunktionen.

- Der skal gøres opmærksom på, at der ikke kan kontaktes en medarbejder døgnet rundt.

- Testpersonerne ville ikke anvende ordet ’event’ i eventkalenderen, da de ikke føler sig helt sikker på, hvad det indebærer. Enten undlade det helt og kalde det for en kalender, ellers ville testpersonerne hellere kalde det for en aktivitetskalender.

- Testpersonerne vil gerne se billeder og videoer, og læse andre folks kommentarer og erfaringer fra steder de overvejer at besøge, men er ikke sikker på, de selv ville uploade data til systemet. De mener, at enten har de ikke evnerne til det, ellers ville de nok glemme det.

Test 3

**Testperson:**

Kvinde, midten af 20’erne

**Observationer:**

Testpersonen kan som det første ikke finde frem til Bork Havn. Dog fandt testpersonen ud af zoomfunktionen, da Bork Havns location blev udpeget. Testpersonen finder først ud af filtersystemet senere hen i afprøvningssessionen, hvor hun vender tilbage til overblikskortet. Desuden fandt hun aldrig frem til oversigtslisten.

Testpersonen forstod ikke hvorfor, der på eventkalender siden er forklaringer på kalenderens ’< ’, ’<<’, ’>’ og ’>>’, idet hun mente det sagde sig selv.

**Kritikpunkter fra testperson:**

- Testpersonen foreslår, at i stedet for faneblade i informationsvinduerne af de forskellige lokaliteter, skal alt data være på én side, delt op i fire dele. Hun mener, at hvis informationsstanderens skærm er så stor, burde der være nok plads til, at alt information kan stå på én side, og gøre det mere overskueligt.

- Testpersonen mener, at det ville være bedst, hvis kortet er zoomet ind på området omkring Bork Havn for at rette fokus her, og så kan brugerne zoome ud, hvis de vil have information om resten af kommunen.

- I forlængelse med ovenstående, mener testpersonen også, at der burde være et filtersystem, der ikke kun filtrerer aktiviteter/overnatninger/m.v. men også byer. Dette funktion foreslår hun, kunne være tilknyttet kalendersystemet.

- Hvis systemet ikke har været anvendt i et stykke tid, burde der komme en pauseskærm op, med billeder og fængende tekst, der kan tiltrække opmærksomhed.

- Testpersonen ville ikke selv uploade data til systemet, men ville foretrække, som det er nu, at der er en blanding af informationer fra stederne selv og brugere, der har besøgt stedet.

Test 4

**Testperson:**

Mand, midten af 30’erne

**Observationer:**

Testpersonen udtrykte som det første, at han troede, at der var mulighed for fodbold, da han så aktivitetsikonet. Han var dog utrolig ivrig i sin navigation, og finder hurtigt frem til informationsvinduernes indhold. Dog opdager han først oversigtslisten og eventkalenderen efter et stykke tid, hvor han har brugt tiden på at manøvrere rundt på de forskellige steders informationer. Han fandt oversigtslisten til at være ganske smart.

Generelt trykker han vedvarende på ikonerne i håbet om, at der sker noget, ved at trykke på dem.

**Kritikpunkter fra testpersonen:**

- Som noget af det første, så vil testpersonen gerne have, at der skal ske noget, når man trykker ikonerne, eksempelvis i filterfunktionen.

- I informationsvinduerne syntes testpersonen, at mere info og flere billeder vil være mere attraktivt for ham.

- Han ville gerne se billeder og videoer, samt læse om andre brugeres erfaringer og kommentarer, men han ville have noget til gengæld, hvis han skulle uploade data (eksempelvis en fribillet til Legoland).

Test 5

**Testpersoner:**

To mænd, starten af 60’erne

**Observationer:**

Det første de udtrykte var, at ikonet til restaurantkategorien var for restauranter, og trykkede derefter på restaurantikonet på kortet, og bladrede rundt i fanebladene. Dog ignorerede de filterfunktionen, samt de andre menupunkter, og begyndte at manøvrere rundt på selve kortet, og finde ruter frem og tilbage til forskellige steder. Da testpersonerne fandt frem til eventkalenderen, og ville væk derfra, søgte de efter en form for afbryderknap, for at lukke kalenderen ned.

**Kritikpunkter fra testpersonerne:**

- Testpersonerne ville godt se billeder og videoer, og læse om andre brugeres erfaringer og kommentarer, men ville kun uploade data til systemet, hvis det var gratis.

Test 6

**Testpersoner:**

Mand og kvinde, midten af 50’erne

**Observationer:**

Testpersonerne prøvede, som det første at trykke på ikonerne i filterfunktionen, og de havde overbevisningen om, at der var mulighed for fodbold, hvor aktivitetsikonet var placeret. Testpersonerne troede ikke, at man kunne manøvrere rundt på kortet, før jeg gjorde dem opmærksom på det. Ligeledes skulle jeg fortælle dem, at der var mere end kun overblikskortet, idet de ikke havde fundet frem til linket til oversigtslisten og eventkalenderen.

**Kritikpunkter fra testpersonerne:**

- Testpersonerne ville godt se billeder og videoer, og læse om andre brugeres erfaringer og kommentarer, men ville ikke selv uploade data til systemet. Måske hvis det var ekstrem dårlige eller gode oplevelser.

- Syntes ideen er god, og var også positiv overfor ideen om en mobiltjeneste af systemet.

Test 7

**Testperson:**

Mand, slutningen af 50’erne

**Observationer:**

Testpersonen prøvede som det første, at trykke på ikonerne i filterfunktionen. Desuden fandt testpersonen ikke frem til hverken de andre sider eller informationsvinduerne på kortet, før jeg gjorde ham opmærksom på det.

**Kritikpunkter fra testpersonerne:**

- Ville mene, at overblikskortet og -listen skulle kombineres, og at der når trykkes på ikonerne, ville en liste komme frem med den ønskede data.

- Testpersonerne ville godt se billeder og videoer, og læse om andre brugeres erfaringer og kommentarer, men ville ikke selv uploade data til systemet.

Test 8

**Testperson:**

Mand, slutningen af 40’erne

**Observationer:**

Testpersonen prøvede, som det første at trykke på ikonerne i filterfunktionen, og opdagede ikke de andre sider og informationsvinduerne før jeg gjorde ham opmærksom på det. Han opdagede dog zoomfunktionen.

**Kritikpunkter fra testpersonerne:**

- Testpersonerne ville godt se billeder og videoer, og læse om andre brugeres erfaringer og kommentarer, men ville ikke selv uploade data til systemet.

- Ville mene, at overblikskortet og -listen skulle kombineres, og at der når trykkes på ikonerne, ville en liste komme frem med den ønskede data.

- Testpersonen foreslog en filterfunktion, der i stedet for var baseret på aktiviteter/overnatninger/m.v. var baseret på byer, hvor man kunne få info, billeder, dagsudflugter, osv. Fra de forskellige byer.

- Testpersonen ville godt anvende webcamfunktionen, hvis han ville kontakte en medarbejder, men kun hvis han vidste, at han ikke blev eksponeret for flere eller for mange mennesker.

Test 9

**Testperson:**

Kvinde, starten af 20’erne

**Observationer:**

Testpersonen prøvede, som det første at trykke på ikonerne i filterfunktionen, og forstod ikke, hvordan filterfunktionen virkede. Testpersonen fandt desuden ikke frem til eventikonet i kalenderen, før jeg gjorde hende opmærksom på det.

**Kritikpunkter fra testpersonerne:**

- Testpersonerne ville godt se billeder og videoer, og læse om andre brugeres erfaringer og kommentarer, men ville ikke selv uploade data til systemet.

- Ville mene, at overblikskortet og -listen skulle kombineres, og at der når trykkes på ikonerne, ville en liste komme frem med den ønskede data.

- Testpersonen mente, at siden, hvor sproget vælges, var for kedelig. Her foreslår hun, at der skal være en anden, med billeder, der fører videre til sprogvalget, når der trykkes et vilkårligt sted på skærmen.

Test 10

**Testperson:**

Kvinde, starten af 30’erne

**Observationer:**

Testpersonen opfatter hurtigt sammenhængen mellem ikonerne og kategorierne fra filterfunktionen, og ser samtidigt alle fanebladene igennem i infovinduerne. Testpersonen prøver også at trykke på selve ikonerne i filterfunktionen, men opdager dog slet ikke funktionen (fluebenene).

Testpersonen opdager zoomfunktionen, men ser slet ikke linkene til oversigtslisten eller eventkalenderen, før jeg gør opmærksom på det. Her finder hun dog hurtigt eventen i kalenderen.

**Kritikpunkter fra testpersonerne:**

- Testpersonerne ville godt se billeder og videoer, og læse om andre brugeres erfaringer og kommentarer, men ville ikke selv uploade data til systemet.

- Testpersonen ser gerne, at der bliver lagt flere billeder op - enten fra stedet selv, eller fra brugerne, især hvis der er tale om restauranter eller overnatningssteder.

- Ville mene, at overblikskortet og -listen skulle kombineres, og at der når trykkes på ikonerne, ville en liste komme frem med den ønskede data.

- Testpersonen foreslår en hjælpeknap i menuen, hvor brugeren kan hente hjælp til forklaring af systemet. Det ville være for irriterende med en pop-up vindue.

- Testpersonen foreslår en boks, der viser en Top 10 must-see steder, hvor de ti mest populære steder i området er listet, således folk bliver eksponeret for de mest besøgte steder.